b'\n_START_ARTICLE_\nTomislav\n_START_SECTION_\nEl\xc3\xa4m\xc3\xa4\n_START_PARAGRAPH_\nTomislavista tuli Kroatian herttuakunnan hallitsija yleisesti hyv\xc3\xa4ksytysti m\xc3\xa4\xc3\xa4ritelm\xc3\xa4n mukaan vuonna 910. H\xc3\xa4nen edelt\xc3\xa4j\xc3\xa4ns\xc3\xa4 oli Muncimir, joka oli luultavasti Tomislavin is\xc3\xa4. Ei ole kuitenkaan t\xc3\xa4ytt\xc3\xa4 varmuutta siit\xc3\xa4, ett\xc3\xa4 hallitsiko Muncimir vuoteen 910 asti. Joidenkin historioitsijoiden mukaan Muncimir olisi kuollut jo vuonna 900, ja herttuakunnan hallitsijana olisi ollut nelj\xc3\xa4 eri henkil\xc3\xb6 ennen kuin Tomislav olisi tullut valtaan 910\xe2\x80\x93914._NEWLINE_Pannonian herttuakunnan kroaatit pyysiv\xc3\xa4t Tomislavilta apua taistelussa unkarilaisia vastaan. Tomislav kukisti heid\xc3\xa4t ja perusti rajan Dravajoelle. H\xc3\xa4n yhdisti Pannonian Kroatian herttuakuntaan._NEWLINE_Bysantti solmi 923 Tomislavin kanssa liittouman Bulgarian tsaari Simeon I:st\xc3\xa4 vastaan. T\xc3\xa4m\xc3\xa4 kiihotti Simeonin hy\xc3\xb6kk\xc3\xa4\xc3\xa4m\xc3\xa4\xc3\xa4n Kroatiaan 926. Simeonin hy\xc3\xb6kk\xc3\xa4ys oli kuitenkin t\xc3\xa4ydellinen katastrofi, ja Tomislav kukisti bulgarialaiset t\xc3\xa4ydellisesti. Taistelun lopputulos oli Balkanin voimasuhteiden kannalta merkitt\xc3\xa4v\xc3\xa4, sill\xc3\xa4 se vaikutti kroaattien ja bulgaarien kulttuurialueen vakiintumiseen._NEWLINE_Tomislavin uskotaan kruunatun Kroatian kuninkaaksi joko vuonna 924 tai 925. Asiasta ei ole kuitenkaan t\xc3\xa4ytt\xc3\xa4 varmuutta, eik\xc3\xa4 ole tietoa siit\xc3\xa4, koska h\xc3\xa4net kruunattiin ja kuka h\xc3\xa4net kruunasi. Ainoa todiste Tomislavin kuninkuudesta on paavi Johannes X:n vuonna 925 l\xc3\xa4hett\xc3\xa4m\xc3\xa4 kirje, jossa paavi kutsuu Tomislavia kuninkaaksi. Kirjeen aitous on kuitenkin kyseenalainen._NEWLINE_Tomislav kuoli todenn\xc3\xa4k\xc3\xb6isesti vuonna 928.'